stanford-oval/wikipedia huggingface dataset:
קרל לודוויג, נסיך הכתר של באדן

קרל לודוויג, נסיך הכתר של באדן (בגרמנית: Karl Ludwig von Baden‏, 14 בפברואר 1755 –  16 בדצמבר 1801) היה נסיך הכתר של באדן, אולם נהרג בתאונת מרכבה קודם מיתת אביו, ועל כן ירש בנו קרל, הדוכס הגדול של באדן את השלטון.
ביוגרפיה

קרל לודוויג נולד ב-14 בפברואר 1755 בקרלסרוהה, לקרל פרידריך, הדוכס הגדול של באדן וקרולינה לואיזה, רוזנת הסן-דרמשטאדט, בתם של לודוויג השמיני, רוזן הסן-דרמשטאדט ושרלוטה מהנאו-ליכטנברג. קרל לודוויג היה שמן וחולני, אולם נהג להשתתף בישיבות מועצת השרים של אביו. בשנת 1795 הוא קיבל דרגת גנרל בצבא הקיסרי, ולאחר חתונת בתו לואיזה עם אלכסנדר הראשון, קיסר רוסיה הוא קיבל דרגת גנרל אף בצבא האימפריה הרוסית.
בשנת 1801 נסע קרל לודוויג עם בנו קרל לביקור אצל בנותיו ברוסיה ובשוודיה, ובחזרתם נהרג קרל לודוויג ב-16 בדצמבר 1801 כשנפל ממרכבתו.
משפחתו

בשנת 1774 התחתן קרל לודוויג עם בת דודתו אמליה, נסיכת הסן-דרמשטאדט, בתם של לודוויג התשיעי, רוזן הסן-דרמשטאדט וקרולינה, רוזנת פפאלץ צווייבריקן, ממנה נולדו לו 8 ילדים:
אמליה, נסיכת באדן (1776–1823)
קרולינה מבאדן (1776–1841), התחתנה עם מקסימיליאן הראשון יוזף, מלך בוואריה
לואיזה מבאדן (1779–1826), התחתנה עם אלכסנדר הראשון, קיסר רוסיה
פרדריקה מבאדן (1781–1826), התחתנה עם גוסטב הרביעי אדולף, מלך שוודיה
מריה, נסיכת באדן (1782–1808), התחתנה עם פרידריך וילהלם, דוכס בראונשווייג-וולפנביטל
קרל פרידריך, נסיך באדן (1784–1785)
קרל, הדוכס הגדול של באדן (1786–1818)
וילהלמינה, נסיכת באדן (1777–1848), התחתנה עם לודוויג השני, הדוכס הגדול של הסן
קרל לודוויג, ארכידוכס אוסטריה

קרל לודוויג, ארכידוכס אוסטריה (בגרמנית: Karl Ludwig Joseph Maria von Österreich;‏ 30 ביולי 1833 – 19 במאי 1896), היה אחיהם הצעיר של פרנץ יוזף, קיסר אוסטריה ומקסימיליאן הראשון, קיסר מקסיקו, אביו של פרנץ פרדיננד, ארכידוכס אוסטריה שרציחתו גרמה לפריצת מלחמת העולם הראשונה וסבו של קרל הראשון, קיסר אוסטריה.
ביוגרפיה

קרל לודוויג נולד ב-30 ביולי 1833 בארמון שנברון שבווינה, לפרנץ קרל, ארכידוכס אוסטריה, שהיה בנו הצעיר של הקיסר פרנץ הראשון, ולסופי, נסיכת בוואריה בתם של מקסימיליאן הראשון יוזף, מלך בוואריה וקרולינה מבאדן.
בשנת 1855 מונה קרל לודוויג למושל טירול, אך בשנת 1861 התפטר מתפקידו, משום חוסר עניינו בפוליטיקה. קרל לודוויג היה קתולי אדוק, ועם השנים החל לסבול יותר ויותר משיגעון.
לאחר התאבדותו של רודולף, בנו של הקיסר בשנת 1889, מונה קרל לודוויג ליורש העצר, ועל אף שמועות שהתרוצצו לא ויתר על זכויותיו לבנו פרנץ פרדיננד, ארכידוכס אוסטריה.
בשנת 1896 ביקר קרל לודוויג בארץ ישראל ובמצרים, ובמהלך ביקורו נדבק בטיפוס (משום ששתה ממי הירדן) שהוביל למותו ב-19 במאי 1896.
משפחתו

בשנת 1856 התחתן קרל לודוויג עם מרגרטה, נסיכת סקסוניה, בתם של יוהאן, מלך סקסוניה ואמליה אוגוסטה, נסיכת בוואריה, אך לא היו לו ילדים ממנה.
בשנת 1862 התחתן קרל לודוויג עם מריה אנונציאטה, נסיכת שתי הסיציליות, בתם של פרננדו השני, מלך שתי הסיציליות ומריה תרזה מאוסטריה, ממנה נולדו לו 4 ילדים:
פרנץ פרדיננד, ארכידוכס אוסטריה (1863–1914)
אוטו פרנץ, ארכידוכס אוסטריה (1865–1906)
פרדיננד קרל, ארכידוכס אוסטריה (1868–1915)
מרגרטה סופיה, ארכידוכסית אוסטריה (1870–1902)
בשנת 1873 התחתן קרל לודוויג עם מריה תרזה, נסיכת פורטוגל, בתם של מיגל הראשון, מלך פורטוגל ואדליידה מלוינשטיין-ורטהיים-רוזנברג, ממנה נולדו לו שתי בנות:
מריה אנונציאטה, ארכידוכסית אוסטריה (1876–1961)
אליזבת אמליה, ארכידוכסית אוסטריה (1878–1960)
קרל לודוויג ד'אלזה

| --- | --- |

גנרל קרל לודוויג ד'אלזה
 לידה:  1 בנובמבר 1849 דרזדן, ממלכת סקסוניה ממלכת סקסוניה
 פטירה:  20 ביולי 1922 (בגיל 72) לביכאו, רפובליקת ויימאר רפובליקת ויימאר
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1870–1920 (כ־50 שנה)
 דרגה:   גנרל-אוברסט
 תפקידים בשירות
 מפקד הדיוויזיה ה-24   מפקד הקורפוס ה-12   מפקד פלגת הארמייה A - פלקנהאוזן
 פעולות ומבצעים
 מלחמת צרפת–פרוסיה   מלחמת העולם הראשונה
 עיטורים
 עיטורים
 
קרל לודוויג ד'אלזה (בגרמנית: Karl Ludwig d'Elsa;‏ 1 בנובמבר 1849 – 20 ביולי 1922), היה גנרל גרמני, שפיקד על קורפוס ואחר כך על פלגת ארמייה בחזית המערבית.
ביוגרפיה > תחילת הקריירה

ד'אלזה נולד ב-1 בנובמבר 1849 ללודוויג פרדיננד שהיה אוברסט לוטננט בצבא הסקסוני ולהוברטה לואיזה לבית פון ברנדנשטיין, בדרזדן שהשתייכה לממלכת סקסוניה. ב-1870 התגייס לצבא הגרמני הקיסרי ולחם בשורותיו במלחמת פרוסיה צרפת. לאחר מכן מילא בצבא תפקידי פיקוד ומטה, בשנת 1904 מונה למפקד הדיוויזיה ה-24 (הסקסונית ה-2), ובשנת 1910 מונה למפקד הקורפוס ה-12 (הסקסוני ה-1).
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה היה ד'אלזה מפקד הקורפוס ה-12 שהיה חלק מהארמייה השלישית ולחם בחזית המערבית. ונטל חלק בקרבות במערכה על הגבולות, לרבות קרב שרלרואה, וכן השתתף בקרב על המארן. ב-17 באפריל 1916 מונה ד'אלזה למפקד פלגת הארמייה A - פלקנהאוזן במקום גנרל לודוויג פון פלקנהאוזן שעבר לפקד על מפקדת הגנת החופים. על הצלחתו בקרבות קיבל ד'אלזה ב-1 בספטמבר 1916 את העיטור פור לה מריט. ב-4 בינואר 1917 פרש ד'אלזה משירות פעיל, והוחזק ברשימת קציני המילואים.
לאחר שביתת הנשק בנובמבר 1918, רצו בעלות הברית להעמיד את ד'אלזה לדין על פשעי מלחמה שביצעו כוחותיו באוגוסט 1914. ב-21 בינואר 1920 פרש ד'אלזה מהצבא, וכיהן כנשיא אגודת ותיקי המלחמה הסקסונית.
ד'אלזה נפטר בלביכאו ב-20 ביולי 1922 והוא בן 72 שנים.
עיטורים

הצלב הגדול של מסדר הצטיינות של סקסוניה
הצלב הגדול של מסדר אלברט עם חרבות על טבעות
צלב השירות הסקסוני המלכותי
מסדר ההצטיינות הצבאית של בוואריה דרגה ראשונה
קצין בכיר במסדר ליאופולד הבלגי
מפקד במסדר השמש העולה
מפקד של מסדר האוצר הקדוש
מסדר הכתר דרגה שנייה
הצלב הגדול של מסדר פרנץ יוזף
הצלב הגדול של מסדר העיט האדום
מסדר הכתר הפרוסי דרגה ראשונה
צלב הברזל (1870) דרגה שנייה
צלב הכבוד (נסיכות רויס הצעירה)
הצלב הגדול של מסדר בית הבז הלבן
הצלב הגדול של מסדר בית סקסה-ארנסטין
מסדר הכתר של תאילנד דרגה שנייה
צלב ההצטיינות הצבאית הספרדי דרגה רביעית
מפקד מסדר הכתר של וירטמברג עם כוכבים
מפקד המסדר הצבאי של סנט היינריך דרגה שנייה
פור לה מריט
ראו גם

הקיסרות הגרמנית במלחמת העולם הראשונה
קשת זווית

קשתות זווית במנזר הוסיוס לוקאס. הקשת האמצעית בצילום היא קשת רגילה ושתי הנוספות הן קשתות זווית
קשת זווית או סקווינץ' (באנגלית: Squinch) היא רכיב מבני המבוסס על קשת המשמש על מנת למלא את הזוויות העליונות של חלל מרובע כך שניתן יהיה ליצור בסיס תקין על מנת להניח עליו כיפה מצולעת או עגולה. השימוש בקשת הזוויתית הוא לרוב בחללים ריבועיים הנקטמים בפינותיהם על ידי ארבע קשתות זוויתיות היוצרות למעשה מתומן משוכלל שצורתו מספיק קרובה לעיגול כדי לבנות מעליו כיפה. לרוב, המשולש ישר הזווית שנוצר במישור האופקי בין הקשת הזוויתית ממולא ברצף קשתות בעלות רדיוס ומפתח הולך וקטן עד הפינה של החלל ויוצרות מעין קמרון פינתי קטן בצורת חצי חרוט שכוּב.
היה זה פתרון פרימיטיבי לבעיה, כאשר פתרון יותר טוב סופק עם פיתוח הפנדנטיבה באדריכלות הביזנטית. ניתן להכין קשת זווית באמצעות בנייה החוצה מהזווית על זיזים, או באמצעות מילוי הפינה עם לבנים המונחות בתנועת מלקחיים, או באמצעות בניית קשת או מספר קשתות זיזים במבנה דיאגונלי לאורך הפינה.
באדריכלות אסלאמית, ובייחוד בממלכת פרס שהיא המקום המשוער שבו היא הומצאה, קשת הזווית החליפה את המבנים הנטיפיים-זיזיים הידועים כמוקרנאס. כמו כן, קשת הזווית הייתה נפוצה מאוד בכנסיות הנצרות המוקדמת של אירופה עד המאה ה-6 לערך.
צבי טאובר

| --- | --- |

פרופ' צבי טאובר, בשיעור על קרל מרקס
 לידה:  1951 (בן 73 בערך) ישראל
 מנחה לדוקטורט:  צבי רוזן
 מונחה לדוקטורט:  יפתח גולדמן
 זרם:  פילוסופיה קונטיננטלית   נאו-מרקסיזם   אבסורדיזם
 תחומי עניין:  פילוסופיה פוליטית, פילוסופיה של המוסר, היסטוריה, היסטוריה של הרעיונות, מטאפיזיקה, אסתטיקה, פסיכואנליזה
 עיסוק:  פילוסוף, מרצה, מתרגם
 הושפע מ:  קאנט, שילר, הגל, מרקס, היינה, פרויד, לוקאץ', בלוך, קאמי, אדורנו, הורקהיימר, מרקוזה, פרום
 השפיע על:  יפתח גולדמן, ענת מטר, דניאל רוה
 מדינה:  ישראל 
 
צבי טאובר (נולד ב-1951) הוא פילוסוף ישראלי, פרופסור אמריטוס בחוג לפילוסופיה באוניברסיטת תל אביב וראש החוג לשעבר.
ביוגרפיה

פרופסור טאובר קיבל את הדוקטורט בפילוסופיה והיסטוריה באוניברסיטת תל אביב והשתלם במכון גתה במאנהיים ובאוניברסיטה ע"ש גתה בפרנקפורט.
תחומי העניין שלו כוללים פילוסופיה פוליטית, היסטוריה של הרעיונות, מטאפיזיקה ואסתטיקה. במחקרו עסק בין היתר בהיינריך היינה כהגליאני-צעיר (התזה שלו לתואר המאסטר הייתה: "מושגי דיכוי ושחרור בכתביו של היינריך היינה"), הרלוונטיות של קרל מרקס לימינו והחינוך האסתטי (גר') לפי פרידריך שילר.
פרסומים בולטים > ספרים

עיונים בהגות מרקס, תל אביב, הוצאת אוניברסיטת ת"א, ע"ש חיים רובין, 2021
(עם צבי רוזן) אלימות וסובלנות: קובץ מאמרים בעקבות הכנס הארצי השלושה-עשר של האגודה הישראלית לפילוסופיה, שהתקיים מטעם החוג לפילוסופיה, אוניברסיטת תל אביב-אפריל 1987, פפירוס, 1989.
Befreiung und das "Absurde". Studien zur Emanzipation des Menschen bei Herbert Marcuse (Liberation and "Absurdity". Studies on Human Emancipation in the Works of Herbert Marcuse), Bleicher Verlag, Gerlingen, 248 S., 1994.
פרסומים בולטים > מאמרים וביקורות

"הדילמה של אמן מהפכן - אמנות וקומוניזם בכתבי היינריך היינה", מחברות למחשבה סוציאליסטית, מס' 10, ינואר,1987 ע' 95–128
"תאוריה ופראקסיס של מהפכה בכתבי ה. היינה", אלימות וסובלנות, צ. רוזן וצ. טאובר (עורכים), הוצ' פפירוס, ת"א, 1989 ע' 36–46
"רוסו (רובספייר, בבף) ובעיית שחרור האדם", מחברות למחשבה סוציאליסטית, מס' 13, יולי,1989 ע'25–27
"ביקורת זיהוי 'קץ ההיסטוריה' עם המציאות הקאפיטאליסטית הקיימת - הגל וצידוק הקאפיטאליזם", מחברות למחשבה סוציאליסטית, מס',14 קיץ,1990 ע' 43–49
"הקריאה לשחרור האדם בבחינת 'אבסורד' - בעיות בתפישת שחרור האדם של הרברט מרקוזה", זמנים, מס',44 אביב,1993 ע' 70–84
"מרקוזה והפמיניזם בהוויה החד-ממדית", זמנים, מס' 46–47, חורף,1993/4 ע' 173–187
"ביקורת על הספר חידה אפלה: הגל ניטשה והיהודים", תיאוריה וביקורת 11, חורף 1997
"הגל — תפישת המלחמה ובעיותיה", עיון: רבעון פילוסופי, ס"ז, 2018, עמ' 83–109
Herbert Marcuse - Auschwitz und MyLai? (H.Marcuse - Auschwitz and MyLai?) in - D.Diner (Hrsg.), Zivilisationsbruch, Denken nach Auschwitz, Fischer Verlag, Frankfurt/M, 1988, S. 88-98, 269-273.
Philosophical and Historical Remarks Concerning Coexistence, in - U.Klein, C.Sigrist (eds.), Prospects of Israeli-Palestinian Co-Existence, C.Sigrist [ed.], Cultural Identity and Political Self-Identity, Vol.2; LIT-Verlag, Münster, 1996, pp. 1-17.
פרסומים בולטים > תרגומים לעברית

גאורג וילהלם פרידריך הגל, "תת-הפרק אדנות ועבדות" מתוך הפנומנולוגיה של הרוח.
ולטר גראב "קווי-מתאר של מהפכות לאומיות, 1815-1825", זמנים: רבעון להיסטוריה, חוברת 48 (אביב 1994).
הרברט מרקוזה, הממד האסתטי, הוצאת הקיבוץ המאוחד, 2006. (יחד עם לאה דובב)
הערות שוליים

↑  צבי טאובר, "מושגי דיכוי ושיחרור בכתביו של היינריך היינה" (1983), באתר הספרייה המרכזית ע"ש סוראסקי | אוניברסיטת ת"א
↑  דף המרצה באתר החוג לפילוסופיה אוניברסיטת תל אביב.
| --- | --- |
בקרת זהויות :  NLI: 987007295027805171  BnF: cb17902080n (data)  GND: 131336789  ISNI: 0000 0003 7410 2125  LCCN: nr91017767  NKC: jn19981002193  VIAF: 15900317   WorldCat (עם VIAF): 15900317
קשת כף היד השטחית

| --- | --- |
 שיוך:  arterial anastomosis, ישות אנטומית מסוימת 
 תיאור ב:  האנטומיה של גריי (מהדורה 20) (598) 
 מזהים
 לטינית (TA98):  arcus palmaris superficialis 
 טרמינולוגיה אנטומיקה:  A12.2.09.056 
 TA2 (2019):  4671 
 FMA:  22834 
 
אספקת הדם לכף היד. קשת כף היד השטחית מרוחקת יחסית לקשת העמוקה.
קֶשֶׁת כַּף הַיָּד הַשִּׁטְחִית (TA: arcus palmaris superficialis) היא רשת עורקית בכף היד הנוצרת מהשקה של עורק הגומד, אשר מהווה את עיקר התרומה לה, עם הענף הכפי השטחי המגיע מעורק החישור. הקשת מרוחקת יחסית לקשת כף היד העמוקה, מרחק של כסנטימטר, בערך בקו קצה האגודל כאשר הוא מוצדד באופן מרבי.
מן הקשת יוצאים שלושה מעורקי האצבעות הכפיים המשותפים, וממשיכים מטה על פני השרירים התולעיים השני, השלישי והרביעי, בהתאמה. כל אחד מהם מקבל דם גם מאחד מעורקי מתוך היד הכפיים. סמוך למפרקי מתוך היד והגלילים, כל עורק אצבע כפי משותף מתפצל לשני עורקי אצבעות כפיים מיוחדים.
הקשת, כמו גם הקשת העמוקה, היא עדות לאספקת הדם המקבילנית לכף היד, שבבסיסה עומד מבחן אלן.
בחלק מהאנשים לא הענף הכפי השטחי משלים את הקשת, אלא עורק האגודל הראשי, עורק האצבע החישורי או עורק התווך.
| --- | --- |
בקרת זהויות :  TA98: A12.2.09.056 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
קורנליוס וורמרדאם

| --- | --- |

 לידה:  22 ביוני 1915 לונג ביץ', קליפורניה
 פטירה:  13 בנובמבר 2001 (בגיל 86) פרזנו, קליפורניה
 מידע כללי
 מדינה:  ארצות הברית ארצות הברית
 משקל:  77 ק"ג 
 גובה:  1.83 מטר
 ספורט
 ענף ספורט:  אתלטיקה
 תת-ענף:  קפיצה במוט
 הישגים
 שיאים אישיים:  קפיצה במוט: 4.77 מטר (1942), שיא עולם בעבר
 
קורנליוס "דאטץ'" וורמרדאם (באנגלית: Cornelius "Dutch" Warmerdam;‏ 22 ביוני 1915 - 13 בנובמבר 2001) היה אתלט אמריקאי, 6 פעמים אלוף ארצות הברית (1938, 1940 - 1944) ושיאן עולם בקפיצה במוט. החזיק בשיא העולם במשך כ-17 שנים ברציפות, יותר מכל קופץ אחר בהיסטוריה, אך לרוע מזלו, הוא לא זכה במדליה אולימפית מאחר שבתקופה שקבע את שיאי העולם, שתי אולימפיאדות (1940 ו-1944) התבטלו בגלל מלחמת העולם השנייה. נוסף לכך היה שחקן ומאמן כדורסל.
ביוגרפיה

וורמרדאם נולד וגדל בלונג ביץ', קליפורניה בן למהגרים הולנדים, גרטרוד ואדריאנוס וורמרדאם וגדל בהנפורד(אנ'), קליפורניה. בקפיצותיו השתמש במוט העשוי מבמבוק.
באליפות ארצות הברית שנערכה במילווקי, ויסקונסין ב-3 ביולי 1937 זכה וורמרדאם במדליית כסף בקפיצה במוט בתוצאה של 4.46 מטר זהה לזו של המנצח ויליאם ספטון.
ביוגרפיה > אלוף ארצות הברית

באליפות ארצות הברית שנערכה בבאפלו, ניו יורק ב-1938 הוא זכה במדליית זהב בקפיצה במוט בתוצאה של 4.41 מטר.
באליפות ארצות הברית שנערכה בלינקולן, נברסקה ב-1939 הוא זכה במדליית כסף בקפיצה במוט בתוצאה של 4.34 מטר, אחרי ג'ורג' וארוף (4.37 מטר).
ביוגרפיה > שיאן עולם

באליפות ארצות הברית שנערכה בפרזנו, קליפורניה ב-29 ביוני 1940 הוא זכה במדליית זהב בקפיצה במוט בשיא עולם חדש של 4.60 מטר, שיפור לשיא העולם בן ה-3 שנים של האלוף האולימפי (ברלין 1936) ארל מידוס מארצות הברית (4.54 מטר).
בתחרות שנערכה בקומפטון קליפורניה ב-26 ביוני 1941 הוא שיפר את שיאו העולמי והעמידו על 4.72 מטר.
בתחרות שנערכה במודסטו קליפורניה ב-23 במאי 1942 הוא שיפר שוב את שיאו העולמי והעמידו על 4.77 מטר, שיא זה נשבר רק בשנת 1957, בס"מ אחד על ידי בוב גוטובסקי מארצות הברית בעזרת מוט איכותי יותר (4.78 מטר) ובכך החזיק בשיא העולם במשך כ-17 שנים ברציפות, יותר מכל קופץ אחר בהיסטוריה.
בתחרות שנערכה באולם בשיקגו, אילינוי ב-20 במרץ 1943 הוא קבע שיא עולם של 4.79 מטר שהחזיק מעמד כ-16 שנים ונשבר על ידי דון ברג מארצות הברית (4.81 מטר) ובסך הכל הוא החזיק בשיא העולם באולם כ-17 שנים גם כן.
נפטר ב-2001 לאחר שסבל מאלצהיימר. הוא הותיר אחריו 5 ילדים ו-20 נכדים.
שיאים אישיים > אצטדיון

קפיצה במוט: 4.77 מטר (1942), שיא עולם בעבר
שיאים אישיים > אולם

קפיצה במוט: 4.79 מטר (1943), שיא עולם בעבר
הישגים ותארים

וורמרדאם זכה ב-6 אליפויות ארצות הברית בקפיצה במוט וקבע 13 שיאי עולם (7 באצטדיון ו-6 באולם) מהם אושרו 8 (3 באצטדיון ו-5 באולם) והחזיק בשיאי העולם באצטדיון ובאולם במשך כ-17 שנים.
וורמרדאם זכה בשנת 1942 בפרס ג'יימס א' סאליבן, פרס לספורטאי החובבן הטוב ביותר.
בשנת 1977 זכה וורמרדאם להיכלל בהיכל התהילה האמריקאי באתלטיקה.
ראו גם

מדיה וקבצים בנושא  בוויקישיתוף
התפתחות שיא העולם בקפיצה במוט (ויקיפדיה באנגלית)
התפתחות שיא העולם בקפיצה במוט באולם (ויקיפדיה באנגלית)
הערות שוליים

↑  קורנליוס וורמרדאם, באתר USA Track & Field - Hall Of Fame (באנגלית)
| --- | --- |
בקרת זהויות :  World Athletics: 14862544
קיונארד ליין

| --- | --- |
‏
 נתונים כלליים
 מייסדים:  1840 - סמיואל קיונארד, רוברט נפייר
 תקופת הפעילות:  1840 - בשם "British and North American Royal Mail Steam-Packet Company" – הווה
 חברת אם:  קבוצת קרניבל 
 מיקום המטה:  סאות'המפטון, בריטניה
 בעלות:  קבוצת קרניבל
 ענפי תעשייה:  ספנות
  
 www.cunard.com
 
קונארד ליין (באנגלית: Cunard Line) היא חברת ספנות בריטית-אמריקאית. מאז 1998 בבעלות קבוצת קרניבל. קונארד ליין היא החברה היחידה המפעילה קו נוסעים סדיר בין אירופה לצפון אמריקה. ספינת הדגל שלה היא הקווין מרי 2.
היסטוריה

החברה נוסדה בשנת 1839 על ידי סמיואל קיונארד מאי הנסיך אדוארד (כיום בקנדה) שזכה במכרז לאספקת שירות דואר טרנס-אטלנטי מהיר באמצעות ספינות קיטור. ב-1840 נרשמה החברה בשם British and North American Royal Mail Steam-Packet Company. במהלך רוב 30 השנים שלאחר מכן החזיקו ספינות החברה בעיטור "הסרט הכחול" למהירות שיא של קו טרנס-אטלנטי סדיר. עקב ההסכם של החברה עם הדואר המלכותי הבריטי, אוניותיה חויבו לשמש כספנות דואר ובתמורה הוכרו כאוניית דואר מלכותי (RMS) וסמלן עוטר בסמל הכתר.
בשנות ה-70 של המאה ה-19 החלה החברה לפגר אחר חברת וייט סטאר ליין וב-1879 הוקמה מחדש בשם קונארד ליין (Cunard Steamship Company, Ltd). בראשית המאה ה-20 קיבלה החברה סובסידיה מממשלת בריטניה על מנת לבנות ולהפעיל ארבע ספינות אמינות ומהירות. ה"מאוריטניה", שהושקה ב-1906 זכתה בסרט הכחול והחזיקה בו מ-1909 ועד 1929. הספינה-האחות שלה, לוסיטניה, טובעה ב-1915 על ידי צוללת גרמנית במהלך מלחמת העולם הראשונה וטביעתה הייתה מהסיבות לכניסת ארצות הברית למלחמת העולם הראשונה.
ב-1934 שבה ממשלת בריטניה וסייעה לחברה לבנות את ספינת הנוסעים המפוארת קווין מרי, והבטיחה לסייע במימון ספינה נוספת, קווין אליזבת (QE - RMS Queen Elizabeth) אם קונארד ליין תתאחד עם וייט סטאר. כך מוזגו שתי החברות לחברת ספנות בריטית אחת, שיועדה לשלוט בתנועה הימית באוקיינוס האטלנטי, Cunard-White Star Ltd. קונארד (שהיוותה שני-שלישים מהחברה המאוחדת) רכשה את חלקה של וייט סטאר ב-1947 והחזירה את שמה של החברה לקונארד ליין.
עם תום מלחמת העולם השנייה הייתה קונארד ליין חברת ספנות הנוסעים הגדולה ביותר באוקיינוס האטלנטי והפעילה 12 ספינות בקו בריטניה-אמריקה (ארצות הברית וקנדה). אולם בשנת 1958 הפכה הפעלת קווי נוסעים סדירים בים לבלתי כלכלית והחברה החלה לצמצם את קווי השירות, עד שבשנת 1968 הפסיקה לנוע לאורך השנה בקווים סדירים ועברה לשיט תענוגות (קרוז). ב-1969 הושקה הקווין אליזבת 2 (QE2 - Queen Elizabeth 2), כספינה בעלת שימוש דואלי, הן כספינת קו לנוסעים והן לשיט תענוגות.
החברה נרכשה על ידי קבוצת קרניבל ב-1998.
אוניות החברה

"קווין מרי 2" - הושקה ב-2003 והיא אוניית הנוסעים האוקיינית הגדולה ביותר והיחידה בעולם. היא היורשת של האונייה "קווין מרי", שמתפקדת כמלון צף.
"קווין ויקטוריה" - הושקה ב-2007, היא אוניית תענוגות רגילה ולא אוניית נוסעים אוקיינית כמו ה"קווין מרי 2".
"קווין אליזבת" - הושקה ב-2010, היא אונייה תענוגות תאומה של ה"קווין ויקטוריה".
ב-2019 הכריזה קונארד שאוניית תענוגות חדשה תושק ב-2022 וחשפה את העיצוב, שיהיה דומה לעיצובן החיצוני של ה"קווין אליזבת" וה"קווין ויקטוריה".
לקריאה נוספת

"חברת «קונרד» Cunard Line". תורן – דפים לבית צים, מס' 22, אפריל 1959, עמ' 18. עותק סרוק באתר עיתונות יהודית היסטורית.
הערות שוליים

↑  אנדרו בארי, ‏אופק בהיר לקרניבל קרוז, באתר גלובס, 25 באפריל 2011
↑  ספינת הנוסעים הגדולה בעולם יצאה להפלגת בכורה לארה"ב, באתר הארץ, 13 בינואר 2004
| --- | --- |
בקרת זהויות :  BIBSYS: 4057308  BnF: cb118725182 (data)  GND: 6120155-8  ISNI: 0000 0001 1551 1186  LCCN: no2004027272  MusicBrainz: c6d00787-6b79-49cb-87e8-cdc3f7b8ffe4  SUDOC: 026485729  VIAF: 147926329   WorldCat (עם VIAF): 147926329
קניון סאמריה

שמורת הטבע של קניון סאמריה
שערי הברזל בקניון סאמריה
הכניסה הצפונית ותחילת הירידה לקניון
קניון סאמריה (ביוונית: Φαράγγι Σαμαριάς) הוא הקניון הגדול ביותר באי כרתים, ואחד הגדולים באירופה כולה. הקניון נמצא בתחומי מחוז חאניה, בדרום-מערב כרתים, על רכס לפקה אורי ("ההרים הלבנים"). הקניון נמצא בתחומי שמורת הטבע סאמריה, שהוכרזה כשמורה בשנת 1962, וכוללת מספר פרטים של עז כרתים (קרי-קרי) הנדירה, שהיא אנדמית לשמורה. בשמורה מינים נוספים של חי וצומח, שחלקם אנדמיים.
מבנה הקניון

מסלול ההליכה בקניון הוא באורך 16 קילומטרים, שמתחילים בגובה 1,230 מטר מעל פני הים, בכניסה הצפונית לשמורה (ליד הכפר אומלוס), ומסתיימים באגיה רומלי, לחופי הים הלובי בדרום כרתים. הקטע הדרמטי ביותר של הקניון נמצא לקראת חלקו הסופי, בו קירותיו מתקרבים זה לזה עד למרחק של כ-4 מטרים. מקום זה נקרא PORTES, שפירושו "שער", אך שמו הרווח הוא "שערי הברזל" (Iron Gates). באזור זה מתנשאים קירות הקניון לגובה של כ-300 מטרים, ויש מקומות שהם גבוהים אף יותר.
מסלול ההליכה בקניון אורך כ-5-7 שעות, והוא מיועד למטיבי לכת ויכול להיות חם מאוד בחודשי הקיץ. בסיום המסלול יש לקחת מעבורת לנקודה אליה ניתן להגיע עם רכב, ולכן יש לתכנן היטב את הזמנים. מטיילים שאינם מטיבי לכת, יכולים ללכת את תחילתו או סופו של המסלול בלבד, או לצפות עליו מנקודת התצפית בכניסה הצפונית.
קים יונג-האק

זהו שם קוריאני; שם המשפחה הוא .
קים יונג-האק (בקוריאנית: 김용학; נולד ב-20 במאי 2003 2004 בגוואנגמיונג שבקוריאה הדרומית) הוא כדורגלן דרום קוריאני המשחק בעמדת קשר הכנף בקבוצת פורטימוננסה מליגת העל הפורטוגלית, בהשאלה מפוהאנג סטילרס.
קריירת מועדונים

קים גדל במחלקות הנוער של גוואנגמיונג ופוהאנג סטילרס. ב-20 בינואר 2022 הושאל קים למשך עונה וחצי לפורטימוננסה מליגת העל הפורטוגלית. ב-19 בנובמבר ערך את הופעת הבכורה שלו במועדון, בהפסד 2-0 לנסיונל מדיירה במסגרת גביע הליגה הפורטוגלית לעונת 2022/2023.
קריירה בינלאומית

נכלל בסגל נבחרת קוריאה הדרומית עד גיל 20 לטורניר גביע העולם עד גיל 20 בשנת 2023.
הערות שוליים

↑  Kim Yong-hak joined Portimonense באתר Football-Asian, ‏ 21 בינואר 2022 (באנגלית)
↑  U-20 월드컵 최종 엔트리 21명 발표 באתר הרשמי של התאחדות הכדורגל הדרום קוריאנית, 5 במאי 2023 (בקוריאנית)
קניון עזה

| --- | --- |
אין תמונה חופשית
 מידע כללי
 סוג:  מרכז קניות 
 מיקום:  א-רימאל, עזה
 מדינה:  מדינה פלסטינית 
 הקמה ובנייה
 תקופת הבנייה:  ? – יולי 2010
 תאריך פתיחה רשמי:  יולי 2010
 קואורדינטות:  31°31′12″N 34°26′53″E﻿ / ﻿31.51996111°N 34.44805556°E﻿ / 31.51996111; 34.44805556
  (למפת עזה מוגדלת) קניון עזה(למפת עזה רגילה) קניון עזה
 
קניון עזה הוא מרכז קניות בשכונת א-רימאל שברצועת עזה. הקניון נפתח לציבור ביולי 2010.
הקניון הושק באירוע ששודר לתקשורת המקומית ובהשתתפות אבו אוסאמה אל כורד שר העבודה והרווחה של ממשלת החמאס ובהמשך גם השתתף בהשקה השר לעניינים חברתיים של ממשלת החמאס אחמד אל-כורד.
לקניון שתי קומות והוא מקורה וממוזג. עלות הקמתו מסתכמת במיליון וחצי דולר. הקניון נפתח לאחר פינוי רצועת עזה בתוכנית ההתנתקות, ורבים מחומרי הבנייה שנעשה בהם שימוש לבנייתו הוברחו דרך מנהרות ממצרים. תמונות מהקניון משמשות לעיתים את ההסברה הישראלית כדי להציג שלא מתרחש בעזה משבר הומניטרי, עם זאת 90% מהסחורות שנמכרות בקניון יוצרו בישראל[דרוש מקור].
בהקמתו של הקניון הושקעו קרוב ל-1.5 מיליון דולרים, בקניון יש מספר חנויות בהם בין היתר בית מרחקת, חדרי תפילה עם הפרדה מגדרית, סופרמרקט, חנויות בוטיק, חנות נעליים, אזור משחקים לילדים וחנות צעצועים.
מלבד קניון עזה יש בעזה עוד מספר מרכזי מסחר גדולים בהם בין היתר, Gaza City Mall, קניון קפיטל וכן שוק הזהב.
הערות שוליים

↑  בקניון הראשון בעזה נמכרת סחורה מהמנהרות, באתר וואלה, 20 ביולי 2010
↑  מזל טוב: קניון ראשון נפתח בעזה, באתר ‏מאקו‏, 19 ביולי 2010
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
קשת חשמלית

קשת חשמלית
מתקן השעשוע סולם יעקב(אנ') בו קשת חשמלית עולה למעלה בין שני מוטות כתוצאה מחימום האוויר המיונן במסלול הקשת.
הדגמה של סולם יעקב
קשת חשמלית (באנגלית: Electric arc) היא כינוי לפריצה חשמלית שנוצרת כתוצאה מזרם חשמלי העובר דרך אוויר או גזים בטמפרטורה גבוהה כתוצאה מהפרש מתחים. קשת חשמלית היא פריצה ממושכת בניגוד לניצוץ או לברק שהם רגעיים.
קשת חשמלית נוצרת כתוצאה מפריצת התווך המבודד בין שני גופים המתרחשת עם עליית המתח ביניהם אל מעבר לערך מסוים. במהלך התרחשות הקשת הופך התווך לפלזמה דרכה זורם הזרם החשמלי.
צורת הקשת הקמורה כלפי מעלה היא תוצאה של חימום האוויר דרכו זורם הזרם החשמלי, שצפיפותו פוחתת לעומת האוויר סביבו ככל שהוא מתחמם ולכן הוא עולה למעלה.
לקשתות חשמליות מספר תכונות בולטות:
הפצת אור חזק מאוד (תלוי בעוצמת הזרם שעובר דרך הקשת).
טמפרטורה גבוהה – עד כ-15,000 קלווין.
במקרה של קשת בין מוצקים – שינוי צורה תוך התכת הגופים.
קשתות חשמליות מיוצרות באופן מלאכותי למגוון של שימושים, ביניהם תאורה מלאכותית, ריתוך, חיתוך, שעשוע, ועוד.
ראו גם

ברק
סולם יעקב (חשמל)(אנ')
קשת כף היד העמוקה

| --- | --- |
 שיוך:  arterial anastomosis 
 תיאור ב:  האנטומיה של גריי (מהדורה 20) (595) 
 מזהים
 לטינית (TA98):  arcus palmaris profundus 
 טרמינולוגיה אנטומיקה:  A12.2.09.038 
 TA2 (2019):  4652 
 FMA:  22838 
 מערכת השפה הרפואית המאוחדת:  C0226441 
 
אספקת הדם לכף היד. קשת כף היד העמוקה מקורבת יחסית לקשת השטחית.
קֶשֶׁת כַּף הַיָּד הָעֲמֻקָּה (TA: arcus palmaris profundus) היא רשת עורקית בכף היד הנוצרת מהשקה בין חלקו הסופי של עורק החישור לענף הכפי העמוק של עורק הגומד.
קשת כף היד העמוקה שוכנת על פני בסיסיהן של עצמות המסרק והשרירים הבין-גרמיים, והיא מכוסה על ידי הראש המלוכסן של השריר מתוויך האגודל, הגידים הכופפים של האצבעות והשרירים התולעיים. הקשת מקורבת יותר בכסנטימטר לעומת קשת כף היד השטחית. לצדה נע בכיוון הנגדי, כלומר לעבר צדה החישורי של כף היד, הענף העמוק של עצב הגומד. מהקשת יוצאים עורקי מתוך היד הכפיים.
קשת כף היד העמוקה, כמו גם השטחית, היא עדות לאספקת הדם המקבילנית לכף היד, שבבסיסה עומד מבחן אלן.
ראו גם

רשת שורש היד הגבית
| --- | --- |
בקרת זהויות :  TA98: A12.2.09.038 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
קרל לודוויג, ארכידוכס אוסטריה (1918–2007)

קרל לודוויג, ארכידוכס אוסטריה (ובשמו המלא: קרל לודוויג מריה פרנץ יוזף מיכאל גבריאל אנטוניוס רוברט שטפן פיוס גאורג איגנציוס מרקוס ד'אביאנו פון הבסבורג-לותרינגן, ארכידוכס אוסטריה, בגרמנית: Karl Ludwig Maria Franz Joseph Michael Gabriel Antonius Robert Stephan Pius Gregor Ignatius Markus d'Aviano von Habsburg-Lothringen, Erzherzog von Österreich;‏ 10 במרץ 1918 – 11 בדצמבר 2007) היה בנו של קרל הראשון, קיסר אוסטריה.